เห็นเป็นร้านที่ได้ Users' Choice เลยลองแวะร้านนี้ระหว่างทางกลับจากต่างจังหวัดเมื่อสองอาทิตย์ก่อน ร้านอยู่ริมคลองแบบที่เวลาจะเดินเข้าร้านจะต้องเดินข้ามสะพานเหล็กแคบๆ เพื่อข้ามคลองไปหา ตื่นเต้นดีถึงแม้สะพานจะแข็งแรงไม่น่ากลัวอะไร (แต่คงไม่เหมาะถ้ามีผู้สูงอายุไปด้วย)

ตัวร้านเป็นไม้ๆ ไม่ติดแอร์ มีโต๊ะไม่เยอะมาก อาหารร้านนี้ออกเร็วมาก  ผมสั่งอาหารไปแล้วอยากจะเปลี่ยนหลังจากสั่งไป 1 นาทีก็เปลี่ยนไม่ทันแล้ว เพราะครัวเริ่มลงมือไปเรียบร้อย แป๊ปเดียวอาหารก็ออกมาจริง (แต่อาจจะเพราะไปถึงร้านตอนบ่าย 3 ลูกค้าเริ่มน้อยก็เป็นได้)


[ อาหารที่สั่ง ]
- แกงส้มชะอมกุ้งสด (80.-) หลายคนแนะนำเมนูนี้ไว้ก็ต้องสั่งตามแน่นอน ซึ่งก็ไม่ผิดหวังครับ รสชาติอร่อยจริง น้ำซุปอาจจะไม่เข้มข้นมาก แต่ใส่กุ้งสดตัวใหญ่หลายตัว เมนูนี้คาดว่าอาจจะมีทำเตรียมไว้บ้างแล้ว เพราะเสิร์ฟมาเร็วมากกกก

- กุ้งผัดเม็ดมะม่วง (100.-) ให้กุ้งตัวใหญ่ ชุปแป้งทอดมาผัดกับเม็ดมะม่วง แต่ที่ไม่ค่อยประทับใจก็ตรงที่ร้านไม่แจ้งก่อนว่าเม็ดมะม่วงหมดแต่ทำมาให้เลย แป้งถ้ากรอบกว่านี้ก็คงดีครับ

- ปลาหมึกนึ่งมะนาว (160.-) ได้ปลาหมีกขนาดกลางๆ ตกแต่งมาแบบเรียบๆ ไม่อลังการ แต่รสชาติแซ่บดีมาก แนะนำเช่นกันครับ

- ปลาทับทิมทอดกระเทียม (270.-) เป็นเมนูเด็ดของร้าน เมนูนี้ทำนานหน่อย แต่เสิร์ฟมาได้อลังการครับ เพราะปลาตัวใหญ่มากกกก ผมลองเปิดดูเทียบกับรูปของคนที่มากินก่อนหน้าก็ไม่ได้ตัวใหญ่ขนาดนี้ ถือว่าดีครับ น้ำจิ้มซีฟู้ดร้านนี้แซ่บครบรส


[ สรุป ]
ถ้าไม่ห่วงเรื่องบรรยากาศ แต่เน้นรสชาติอร่อยราคาไม่แพง ร้านนี้เป็นตัวเลือกที่ดีครับ เสียดายตรงที่เดินทางลำบากกับจอดรถลำบากไปหน่อย มื้อนี้กิน 2 คนอิ่มแปร้ จ่ายไป 650 บาท เหลืออาหารบางส่วนกลับบ้าน ราคาถูกมาก ชอบรสชาติอาหารร้านนี้ครับ